pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลเตรียมวัคซีนปี 64 สำหรับคนไทย 33 ล้านคน พร้อมเจรจานำเข้าเพิ่มเติมอีกจำนวน 35 ล้านโดส
วันพฤหัสบดีที่ 7 มกราคม 2564
โฆษกรัฐบาลเผย รัฐบาลเตรียมวัคซีนปี 64 สําหรับคนไทย 33 ล้านคน พร้อมเจรจานําเข้าเพิ่มเติมอีกจํานวน 35 ล้านโดส
โฆษกรัฐบาลเผย รัฐบาลเตรียมวัคซีนปี 64 สําหรับคนไทย 33 ล้านคน พร้อมเจรจานําเข้าเพิ่มเติมอีกจํานวน 35 ล้านโดส
วันนี้ (7 ม.ค. 64) เวลา 14.00 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี กล่าวถึงเป้าหมายในการจัดหาวัคซีนของรัฐบาลในปี 2564 อย่างน้อยร้อยละ 50 ของประชากรไทย ครอบคลุมประชาชนกว่า 33 ล้านคน เพื่อให้เกิดประสิทธิภาพสูงสุด โดยในเดือนกุมภาพันธ์จะมีการนําเข้าวัคซีนจากบริษัทจีน จํานวน 200,000 โดส กลุ่มแรกที่จะได้รับคือ บุคลากรทางการแพทย์ สาธารณสุข อสม. และพื้นที่ควบคุมสูงสุด 28 จังหวัด ผู้สูงอายุ 60 ปีขึ้นไป และผู้ที่มีโรคประจําตัว จะมีเพิ่มเติมอีก 800,000 โดส ในเดือนมีนาคม ซึ่งจะแบ่งฉีดให้กลุ่มผู้ได้รับวัคซีนโดสแรกจนครบ 2 โดสต่อคน และในเดือนเมษายนจะมีเพิ่มเติมอีก 1,000,000 โดส ทั้งนี้ วัคซีนดังกล่าวจะต้องได้รับอนุญาตให้ขึ้นทะเบียนผ่านองค์การอาหารและยาของประเทศจีนและประเทศไทยเช่นเดียวกัน
โฆษกประจําสํานักนายกรัฐมนตรียังเผยถึงวัคซีนที่ได้จองซื้อล่วงหน้าตามสัญญาบริษัท แอสตร้าเซนเนก้า สหราชอาณาจักร จํากัด จํานวน 26 ล้านโดส จะเป็นการผลิตภายในประเทศหลังจากมีการเตรียมความพร้อมด้านโรงงาน วัสดุ ครุภัณฑ์ ผ่านบริษัทสยามไบโอไซเอนซ์ จํากัด ซึ่งผ่านขั้นตอนการทดสอบเพื่อให้ได้วัคซีนที่มีคุณภาพเทียบเท่ามาตรฐานกลางซึ่งเป็นมาตรฐานเดียวกันกับโรงงานผลิตทั่วโลก ภายใต้บริษัท แอสตร้าเซนเนก้า สหราชอาณาจักร จํากัด คือ จะต้องมีการทดสอบต่อเนื่อง 5 รอบการผลิต แต่ละรอบจะผลิตห่างกัน 2 สัปดาห์ ใช้เวลาทั้งหมด 120 วัน แบ่งเป็นการผลิต 60 วัน และการตรวจสอบวิเคราะห์คุณภาพ 60 วัน ซึ่งในรอบแรกได้ทําการผลิตเมื่อวันที่ 26 ธันวาคมที่ผ่านมา และกําลังดําเนินการผลิตต่อในรอบสอง เมื่อผลิตครบ 5 รอบ จะนําผลดําเนินการยื่นต่อสํานักงานคณะกรรมการองค์การอาหารและยาเพื่อพิจารณาอนุมัติ คาดว่าจะสําเร็จภายในเดือนพฤษภาคม ขณะเดียวกัน นายกรัฐมนตรียังได้ดําเนินการเจรจาเพื่อนําเข้าวัคซีนเพิ่มเติมอีกจํานวน 35 ล้านโดส
นอกจากนี้ โฆษกประจําสํานักนายกรัฐมนตรียังย้ําอีกว่า รัฐบาลให้ความสําคัญกับมาตรการด้านเศรษฐกิจควบคู่กับด้านสาธารณสุข โดยมอบหมายหน่วยงานที่เกี่ยวข้องได้ติดตามสถานการณ์เศรษฐกิจอย่างใกล้ชิด ซึ่งกระทรวงการคลังได้ชี้แจงเพิ่มเติมถึงจํานวนเงินของภาครัฐ ทั้งในส่วนเงินงบประมาณรายจ่ายประจําปี 2564 งบกลาง รายการเงินสํารองจ่ายเพื่อกรณีฉุกเฉินหรือจําเป็น และรายการค่าใช้จ่ายในการบรรเทาหรือแก้ไขปัญหาและเยียวยาผู้ได้รับผลกระทบจากการระบาดของโควิด-19 จํานวนกว่า 1.39 แสนล้านบาท เงินกู้ตามพระราชกําหนดให้อํานาจกระทรวงการคลังกู้เงินเพื่อแก้ปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 ในส่วนที่เหลืออีกจํานวน 4.7 แสนล้านบาท และงบลงทุนรัฐวิสาหกิจประจําปีงบประมาณ 2564 จํานวน 2.9 แสนล้านบาท ที่จะสามารถดูแลขับเคลื่อนเศรษฐกิจไทยต่อไปได้ ทั้งนี้ ขอให้ความมั่นใจว่า พื้นฐานเศรษฐกิจไทย ทั้งภาคการเงิน การคลังยังเข้มแข็ง และพร้อมเยียวยาฟื้นฟูเศรษฐกิจไทย
............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สบน. ยืนยันการกู้เงินเพื่อชดเชยการขาดดุลงบประมาณของกระทรวงการคลังเป็นไปตามกรอบกฎหมายที่เกี่ยวข้องทุกประการ
วันพฤหัสบดีที่ 7 มกราคม 2564
สบน. ยืนยันการกู้เงินเพื่อชดเชยการขาดดุลงบประมาณของกระทรวงการคลังเป็นไปตามกรอบกฎหมายที่เกี่ยวข้องทุกประการ
ตามที่เพจ “ไทยพับลิก้า” ได้มีการเผยแพร่ข่าวว่า “ปิดงบประมาณ 2563 กระทรวงการคลังกู้ 784,115 ล้านบาท เกินพระราชบัญญัติการบริหารหนี้สาธารณะหรือไม่” นั้น
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) ยืนยันว่าในปีงบประมาณ 2563 กระทรวงการคลังดําเนินการกู้เงินเพื่อชดเชยการขาดดุลงบประมาณตามกรอบกฎหมายที่เกี่ยวข้องทุกประการ โดยมีรายละเอียด ดังนี้
ในปีงบประมาณ 2563 กระทรวงการคลังได้กู้เงินเพื่อชดเชยการขาดดุลงบประมาณไปจํานวน 784,115 ล้านบาท ซึ่งประกอบด้วย
(1) การกู้เงินเพื่อชดเชยการขาดดุลงบประมาณภายใต้กรอบวงเงินของปีงบประมาณ 2562 ซึ่งได้มีการขยายเวลาในการกู้เงินเพื่อให้สอดคล้องกับการเบิกจ่ายงบประมาณเหลื่อมปี (Carry Over) จํานวน 101,022 ล้านบาท โดยเป็นดําเนินการตามมาตรา 21 วรรคสอง แห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม
(2) การกู้เงินเพื่อชดเชยการขาดดุลงบประมาณและกู้เงินเพื่อรองรับกรณีรายจ่ายสูงกว่ารายได้ รวมทั้งสิ้น 683,093 ล้านบาท ซึ่งเป็นไปตามกรอบเพดานของกฎหมายว่าด้วยการบริหารหนี้สาธารณะ โดยแบ่งเป็นการกู้เงินเพื่อชดเชยการขาดดุลงบประมาณตามพระราชบัญญัติงบประมาณรายจ่ายประจําปี จํานวน 469,000 ล้านบาท และการกู้กรณีรายจ่ายสูงกว่ารายได้ จํานวน 214,093 ล้านบาท โดยเป็นดําเนินการตามมาตรา 21 วรรคหนึ่งแห่งพระราชบัญญัติการบริหารหนี้สาธารณะ พ.ศ. 2548 และที่แก้ไขเพิ่มเติม
ทั้งนี้ พระราชบัญญัติงบประมาณรายจ่ายประจําปีงบประมาณ พ.ศ. 2563 มีวงเงินทั้งสิ้น 3,200,000 ล้านบาท โดยรวมวงเงินชําระคืนเงินต้นจํานวน 89,170.40 ล้านบาท ดังนั้น กรอบวงเงินกู้เพื่อชดเชยการขาดดุลงบประมาณประจําปี 2563 ตามกฎหมายมีจํานวน 711,336 ล้านบาท อย่างไรก็ดี ในช่วงเดือนกรกฎาคม 2563 ได้มีการตราพระราชบัญญัติโอนงบประมาณรายจ่าย พ.ศ. 2563 โดยให้กระทรวงการคลังโอนงบชําระคืนเงินต้นจํานวน 35,303 ล้านบาท เพื่อนํางบประมาณดังกล่าวไปใช้แก้ไขปัญหาและเยียวยาผู้ได้รับผลกระทบจากสถานการณ์การระบาดของโรคติดเชื้อไวรัส โคโรน่า 2019 (COVID-19) ส่งผลให้งบชําระคืนเงินต้นคงเหลือ จํานวน 53,867.40 ล้านบาท ดังนั้น กรอบวงเงินกู้ เพื่อชดเชยการขาดดุลงบประมาณปี 2563 จึงคงเหลือจํานวน 683,093.92 ล้านบาท
ดังนั้น การกู้เงินเพื่อชดเชยการขาดดุลงบประมาณในปีงบประมาณ 2563 จํานวน 784,115 ล้านบาท ประกอบด้วย การกู้เงินภายใต้กรอบวงเงินปีงบประมาณ 2562 (เหลื่อมปี) จํานวน 101,022 ล้านบาท และการกู้เงินภายใต้กรอบวงเงินปีงบประมาณ 2563 จํานวน 683,093 ล้านบาท และกระทรวงการคลังได้ดําเนินการกู้เงินตามกฎหมายว่าด้วยการบริหารหนี้สาธารณะ และกฎหมายว่าด้วยวินัยการเงินการคลังของรัฐทุกประการ
สํานักงานบริหารหนี้สาธารณะ
โทร. 02 265 8050 ต่อ 5505
รัฐบาลไทย-ข่าวทำเนียบรัฐบาล-ออมสิน ออกมาตรการเร่งด่วน ช่วยเหลือลูกค้าในพื้นที่สีแดง 28 จังหวัด บรรเทาความเดือดร้อนจากสถานการณ์ COVID-19 ระบาดระลอกใหม่
วันพฤหัสบดีที่ 7 มกราคม 2564
ออมสิน ออกมาตรการเร่งด่วน ช่วยเหลือลูกค้าในพื้นที่สีแดง 28 จังหวัด บรรเทาความเดือดร้อนจากสถานการณ์ COVID-19 ระบาดระลอกใหม่
ธนาคารออมสินเร่งออกมาตรการด่วนช่วยเหลือลูกค้าสินเชื่อของธนาคาร จํานวนกว่า 1.9 ล้านราย ในพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด โดยให้ลูกค้าที่ได้รับผลกระทบจากสถานการณ์การแพร่ระบาดของไวรัส COVID-19 ระลอกใหม่
ธนาคารออมสินเร่งออกมาตรการด่วนช่วยเหลือลูกค้าสินเชื่อของธนาคาร จํานวนกว่า 1.9 ล้านราย ในพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด โดยให้ลูกค้าที่ได้รับผลกระทบจากสถานการณ์การแพร่ระบาดของไวรัส COVID-19 ระลอกใหม่ สามารถเข้ามาตรการพักชําระเงินต้น ลดการจ่ายดอกเบี้ยเงินกู้ได้ ระยะเวลามาตรการ 3 - 6 เดือน เริ่มเปิดให้ลงทะเบียนในวันศุกร์ที่ 8 มกราคม 2564 นี้
นายวิทัย รัตนากร ผู้อํานวยการธนาคารออมสิน เปิดเผยว่า ลูกค้าของธนาคารออมสินในพื้นที่จังหวัด ที่กําหนดเป็นพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด หรือพื้นที่สีแดง ตามคําสั่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 สามารถลงทะเบียนเข้ามาตรการช่วยเหลือลูกค้าธนาคารที่เดือดร้อนได้รับผลกระทบจากสถานการณ์การแพร่ระบาดระลอกใหม่ที่กําลังเกิดขึ้นอยู่ขณะนี้ได้ โดยธนาคารจะพิจารณาให้ลูกค้าสามารถขอพักชําระเงินต้นไว้ก่อน โดยจ่ายเฉพาะดอกเบี้ย หรือขอลดการจ่ายดอกเบี้ยบางส่วนได้ แล้วแต่กรณีขึ้นอยู่กับความหนักเบาของผลกระทบที่ได้รับ ซึ่งมาตรการครั้งนี้มีระยะเวลา 3 - 6 เดือน
"จากข้อมูลลูกค้าของธนาคารพบว่า ในพื้นที่ 28 จังหวัดมีลูกค้าสินเชื่อของธนาคารจํานวนกว่า 1.9 ล้านราย วงเงินสินเชื่อกว่า 670,000 ล้านบาท ซึ่งการระบาดระลอกใหม่และพื้นที่ดังกล่าว ถูกกําหนดเป็นพื้นที่ควบคุมสูงสุด คาดว่าจะมีลูกค้าจํานวนไม่น้อยที่ประสบปัญหาได้รับผลกระทบ ธนาคารจึงได้เร่งเปิดให้ลูกค้าลงทะเบียนแจ้งความประสงค์เข้ามาตรการช่วยเหลือผ่านเว็บไซต์ธนาคารออมสิน หลังจากนั้น เจ้าหน้าที่ธนาคารจะติดต่อกลับเพื่อดําเนินการในรายละเอียดต่อไป" นายวิทัย กล่าว
ทั้งนี้ ลูกค้าสินเชื่อธนาคารออมสินในพื้นที่จังหวัดที่กําหนดเป็นพื้นที่ควบคุมสูงสุด/พื้นที่ควบคุมสูงสุดและเข้มงวดรวม 28 จังหวัด สามารถลงทะเบียนเข้ามาตรการช่วยเหลือได้ที่เว็บไซต์ธนาคารออมสิน www.gsb.or.th พร้อมทั้งระบุข้อมูลส่วนบุคคลและข้อมูลการติดต่อให้ชัดเจนครบถ้วน เริ่มเปิดให้ลงทะเบียนในวันศุกร์ที่ 8 มกราคม 2564 นี้เป็นต้นไป โดยสามารถสอบถามรายละเอียดเพิ่มเติมได้ที่ Call Center ธนาคารออมสิน โทร.1115
https://www.gsb.or.th/news/gsbpr2/https://www.gsb.or.th/news/gsbpr2/
รัฐบาลไทย-ข่าวทำเนียบรัฐบาล-ศูนย์บริการร่วมกระทรวงยุติธรรม แจ้งย้ายที่ทำการใหม่ ตั้งแต่ 25 มกราคม 2563 เป็นต้นไป
วันพฤหัสบดีที่ 7 มกราคม 2564
ศูนย์บริการร่วมกระทรวงยุติธรรม แจ้งย้ายที่ทําการใหม่ ตั้งแต่ 25 มกราคม 2563 เป็นต้นไป
ศูนย์บริการร่วมกระทรวงยุติธรรม แจ้งย้ายที่ทําการใหม่ ตั้งแต่ 25 มกราคม 2563 เป็นต้นไป
รัฐบาลไทย-ข่าวทำเนียบรัฐบาล-"ผลการประชุมรัฐมนตรีกลาโหมอาเชียน ครั้งที่ 14
วันพฤหัสบดีที่ 7 มกราคม 2564
"ผลการประชุมรัฐมนตรีกลาโหมอาเชียน ครั้งที่ 14
และผลการประชุมรัฐมนตรีกลาโหมอาเซียนกับรัฐมนตรีกลาโหมประเทศคู่เจรจา ครั้งที่ 7"
รัฐบาลไทย-ข่าวทำเนียบรัฐบาล-กสร. เตรียมบังคับใช้กฎกระทรวง 2 ฉบับ ตามที่ ครม.เห็นชอบ เพื่อสร้างความปลอดภัยในการทำงานให้ลูกจ้าง
วันศุกร์ที่ 8 มกราคม 2564
กสร. เตรียมบังคับใช้กฎกระทรวง 2 ฉบับ ตามที่ ครม.เห็นชอบ เพื่อสร้างความปลอดภัยในการทํางานให้ลูกจ้าง
คณะรัฐมนตรีเห็นชอบร่างกฎกระทรวง 2 ฉบับ ตามที่กระทรวงแรงงานเสนอ และให้ดําเนินการต่อไปได้ เพื่อให้เกิดความปลอดภัยในการทํางานของลูกจ้างในสถานที่ทํางานเกี่ยวกับงานก่อสร้าง คาดว่าจะมีผลบังคับใช้ภายในเดือนกุมภาพันธ์ 2564 หลังประกาศในราชกิจจานุเบกษาแล้ว
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน ให้ความสําคัญกับความปลอดภัยในการทํางานของลูกจ้าง โดยเฉพาะพื้นที่ก่อสร้างที่เป็นพื้นที่มีความเสี่ยงอยู่ตลอดเวลา และมีอันตรายสูงกว่าพื้นที่ที่เป็นโรงงานทั่วไป ทําให้ต้องมีการบริหารจัดการความปลอดภัยในการก่อสร้าง เพื่อป้องกันและลดความเสี่ยงอันตรายที่อาจเกิดขึ้น โดยให้กรมสวัสดิการและคุ้มครองแรงงานได้ศึกษารายละเอียด และกําหนดมาตรฐานในการบริหาร จัดการ เพื่อให้นายจ้างได้ดําเนินการด้านความปลอดภัยอาชีวอนามัย และสภาพแวดล้อมในการทํางานเกี่ยวกับงานก่อสร้าง และให้ดําเนินการยกร่างกฎกระทรวงขึ้นนําเสนอต่อคณะรัฐมนตรีเพื่อให้ความเห็นชอบ และบังคับใช้เป็นกฎหมาย ซึ่งคณะรัฐมนตรีได้มีมติเห็นชอบแล้ว 2 ฉบับ ได้แก่ ร่างกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับนั่งร้านและค้ํายัน และเกี่ยวกับงานก่อสร้าง
อธิบดี กสร. อธิบายเพิ่มเติมว่า สาระสําคัญที่น่าสนใจของร่างกฎกระทรวงเกี่ยวกับนั่งร้านและค้ํายัน อาทิ การกําหนดให้นายจ้างจัดและดูแลให้ลูกจ้างสวมใส่อุปกรณ์ความปลอดภัยส่วนบุคคลที่เหมาะสมกับงานนั่งร้านและค้ํายัน รวมถึงจัดให้มีนั่งร้านที่มีความมั่นคงแข็งแรง โดยให้มีการคํานวณออกแบบและควบคุมโดยวิศวกร และในกรณีที่ใช้ค้ํายันรองรับการเทคอนกรีต อุปกรณ์ เครื่องจักรหรือรองรับสิ่งอื่นใด นายจ้างต้องควบคุมดูแลมิให้บุคคลซึ่งไม่เกี่ยวข้องเข้าไปอยู่ในหรือใต้บริเวณนั้น เป็นต้น สําหรับร่างกฎกระทรวงเกี่ยวกับงานก่อสร้าง มีสาระสําคัญ อาทิ ในงานเจาะและงานขุด การเจาะหรือขุดรู หลุม บ่อ คู หรือสิ่งอื่นที่มีลักษณะเดียวกัน นายจ้างต้องจัดให้มีมาตรการป้องกันมิให้ลูกจ้างหรือบุคคลอื่นได้รับอันตรายจากการเจาะหรือขุดดังกล่าว ในกรณีที่ใช้ปั้นจั่นหรือเครื่องจักรหนักปฏิบัติงานต้องจัดให้มีการป้องกันดินพังทลาย และนายจ้างต้องมิให้ลูกจ้างลงไปทํางานในรู หลุม บ่อ คู หรือสิ่งอื่นที่มีลักษณะเดียวกันที่มีขนาดกว้างน้อยกว่า 75 เซนติเมตร และมีความลึกตั้งแต่ 2 เมตรขึ้นไป และต้องดําเนินการให้พื้นที่ก่อสร้างมีความมั่นคงแข็งแรง จัดให้มีแสงสว่างฉุกเฉินในเขตก่อสร้าง ติดหรือตั้งป้ายสัญลักษณ์เตือนอันตรายและเครื่องหมายบังคับเกี่ยวกับความปลอดภัยที่เหมาะสมกับลักษณะงาน การกําหนดบริเวณเขตก่อสร้างและเขตอันตรายในเขตก่อสร้าง รวมถึงการกําหนดให้นายจ้างต้องจัดให้มีมาตรการป้องกันมิให้ลูกจ้างหรือบุคคลอื่นได้รับอันตรายจากการเจาะ หรือขุดรู หลุม บ่อ คู รวมถึงความปลอดภัยในการทํางานในอุโมงค์ ในน้ํา เป็นต้น ทั้งนี้ กรมจะเร่งดําเนินการตามขั้นตอนต่อไป เพื่อประกาศในราชกิจจานุเบกษา ซึ่งคาดว่าจะมีผลบังคับใช้เป็นกฎหมายได้ภายในเดือนกุมภาพันธ์ 2564 นี้
รัฐบาลไทย-ข่าวทำเนียบรัฐบาล-กระทรวงยุติธรรม ประชุมเตรียมความพร้อมพัฒนาองค์กรสู่รางวัลแห่งความเป็นเลิศ ประจำปี ๒๕๖๔
วันพฤหัสบดีที่ 7 มกราคม 2564
กระทรวงยุติธรรม ประชุมเตรียมความพร้อมพัฒนาองค์กรสู่รางวัลแห่งความเป็นเลิศ ประจําปี ๒๕๖๔
นายนิยม เติมศรีสุข รองปลัดกระทรวงยุติธรรม เป็นประธานเปิดโครงการการพัฒนาองค์กรสู่รางวัลแห่งความเป็นเลิศ ประจําปี พ.ศ. ๒๕๖๔
ในวันพุธที่ ๖ มกราคม ๒๕๖๔ เวลา ๐๙.๐๐ น. นายนิยม เติมศรีสุข รองปลัดกระทรวงยุติธรรม เป็นประธานเปิดโครงการการพัฒนาองค์กรสู่รางวัลแห่งความเป็นเลิศ ประจําปี พ.ศ. ๒๕๖๔ ในระบบประชุมทางไกลผ่านจอภาพ (Video Conference) ร่วมกับ ส่วนกลางและส่วนภูมิภาค​ทั่วประเทศ มีวัตถุประสงค์เพื่อแลกเปลี่ยนประสบการณ์การพัฒนางาน และพิจารณาผลงานเด่นของกระทรวงยุติธรรม เพื่อผลักดันการดําเนินงานสู่องค์กรแห่งความเป็นเลิศ ประจําปี พ.ศ. ๒๕๖๔ โดยมี อาจารย์กิตติณัฐ พนมฤทธิ์ ผู้ตรวจรับรางวัลเลิศรัฐ นางอรเกษมศิลป์ จิรวัสวงศ์ ผอ.กลุ่มพัฒนาระบบบริหาร และผู้เกี่ยวข้องเข้าร่วมฯ ณ ห้องประชุม​กลุ่ม​พัฒนา​ระบบ​บริหาร​ ชั้น ๘ อาคารกระทรวงยุติธรรมแห่งใหม่
ทั้งนี้ รองปลัดกระทรวงยุติธรรม ได้เน้นย้ําเรื่องการปรับตัวภายใต้สถานการณ์ New Normal และร่วมกันเรียนรู้ในรูปแบบออนไลน์ โดยให้ทุกหน่วยงานพัฒนาองค์กรสู่ความเป็นเลิศตามเกณฑ์คุณภาพบริหารจัดการภาครัฐ และกรอบการประเมินส่วนราชการ ๔.๐ ทั้งส่วนกลางและส่วนภูมิภาค และนํางานที่มีไปต่อยอดหรือขยายผล เพื่อให้เกิดประโยชน์ต่อประชาชนได้อย่างสูงสุด
สําหรับ "รางวัลเลิศรัฐ" เป็นรางวัลแห่งเกียรติยศที่สํานักงานคณะกรรมการพัฒนาระบบราชการ มอบให้กับหน่วยงานของรัฐที่มีความมุ่งมั่น ตั้งใจ ในการพัฒนาประสิทธิภาพ การบริหารราชการบนพื้นฐานความรับผิดชอบ และการมีส่วนร่วมของประชาชน เพื่อตอบสนองความต้องการของประชาชนได้อย่างแท้จริง
รัฐบาลไทย-ข่าวทำเนียบรัฐบาล-ปลัด ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
วันพฤหัสบดีที่ 7 มกราคม 2564
ปลัด ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
ปลัด ก.อุตฯ รับมอบเครื่องหมายเชิดชูเกียรติยศยิ่ง “รักษ์ทะเลยิ่งชีพ”
วันนี้(7มกราคม2564)นายกอบชัยสังสิทธิสวัสดิ์ปลัดกระทรวงอุตสาหกรรมรับมอบเครื่องหมายเชิดชูเกียรติยศยิ่ง“รักษ์ทะเลยิ่งชีพ”ซึ่งเป็นเครื่องหมายที่กรมทรัพยากรทางทะเลและชายฝั่งกระทรวงทรัพยากรธรรมชาติและสิ่งแวดล้อมมอบให้เพื่อเชิดชูเกียรติสําหรับผู้ที่ประกอบคุณงามความดีปฏิบัติหน้าที่ด้วยความมานะบากบั่นอดทนและเสียสละอย่างสูงจนบังเกิดผลดีต่อส่วนรวมในงานด้านการอนุรักษ์ทรัพยากรทางทะเลและชายฝั่งโดยมีนายโสภณทองดีอธิบดีกรมทรัพยากรทางทะเลและชายฝั่งเป็นผู้แทนในการมอบณบริเวณห้องโถงชั้น1สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-กรมบัญชีกลางเผยผลใช้จ่าย ไตรมาส 1/2564 ใช้จ่ายแล้ว 31.14 % พร้อมเน้นย้ำ!  เบิกจ่ายไม่สะดุด ในช่วง Work From Home สถานการณ์โควิด-19 ระลอกใหม่
วันพฤหัสบดีที่ 7 มกราคม 2564
กรมบัญชีกลางเผยผลใช้จ่าย ไตรมาส 1/2564 ใช้จ่ายแล้ว 31.14 % พร้อมเน้นย้ํา!  เบิกจ่ายไม่สะดุด ในช่วง Work From Home สถานการณ์โควิด-19 ระลอกใหม่
ผลการใช้จ่ายเงินงบประมาณรายจ่ายประจําปีงบประมาณ พ.ศ.2564 ไตรมาส 1 สูงกว่าช่วงเดียวกันของปีงบประมาณ พ.ศ.2563 จํานวน 257,364 ลบ. คิดเป็นร้อยละ 5.62 โดยงบประมาณภาพรวมใช้จ่ายแล้ว จํานวน 1,023,104 ลบ. คิดเป็นร้อยละ 31.14 ของวงเงินงบประมาณ 3,285,963 ลบ.
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี งบประมาณ พ.ศ. 2564 ไตรมาส 1 สูงกว่าช่วงเดียวกันของปีงบประมาณ พ.ศ. 2563 จํานวน 257,364 ล้านบาท คิดเป็นร้อยละ 5.62 โดยงบประมาณภาพรวมใช้จ่ายแล้ว จํานวน 1,023,104 ล้านบาท คิดเป็นร้อยละ 31.14 ของวงเงินงบประมาณ 3,285,963 ล้านบาท จําแนกเป็น 1) รายจ่ายลงทุน จํานวน 144,458 ล้านบาท คิดเป็นร้อยละ 22.26 ของวงเงินงบประมาณ 648,984 ล้านบาท 2) รายจ่ายประจํา จํานวน 878,646 ล้านบาท คิดเป็นร้อยละ 33.32 ของวงเงินงบประมาณ 2,636,979 ล้านบาท สําหรับเงินงบประมาณที่กันไว้เบิกเหลื่อมปี มีการใช้จ่าย จํานวน 214,617 ล้านบาท คิดเป็นร้อยละ 99.69 ของวงเงินงบประมาณ 215,275 ล้านบาท
“ถึงแม้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จะส่งผลกระทบในทุกภาคส่วน และหน่วยงานของรัฐ ได้มีมาตรการให้ปฏิบัติงานที่บ้าน (Work From Home) และเหลื่อมเวลามาปฏิบัติงานเพื่อป้องกันการแพร่ระบาดของโควิด-19 แต่ในขณะนี้ยังไม่พบว่ามีผลกระทบต่อกระบวนการเบิกจ่ายเงินงบประมาณโดยหน่วยงานของรัฐยังสามารถเบิกจ่ายเงินผ่านระบบบริหารการเงินการคลังภาครัฐแบบอิเล็กทรอนิกส์ (GFMIS) ได้ตามปกติ อีกทั้ง กรมบัญชีกลางยังคงติดตาม เร่งรัดการใช้จ่ายเงินงบประมาณของส่วนราชการต่าง ๆ โดยจัดทีมคณะทํางานเฉพาะกิจในการติดตามเร่งรัดการเบิกจ่ายเงินงบประมาณรายจ่ายประจําปีงบประมาณ พ.ศ. 2564 ทั้งส่วนกลางและคลังจังหวัดทั้ง 76 จังหวัด เพื่อสนับสนุนหน่วยรับงบประมาณทุกแห่ง ให้ดําเนินการเบิกจ่ายได้ตามแผนการใช้จ่ายเงิน โดยเฉพาะการติดตามเร่งรัดการดําเนินงานการก่อหนี้ การบริหารสัญญาโครงการต่าง ๆ ภายใต้งบประมาณรายจ่ายประจําปีงบประมาณ พ.ศ.2564 รวมทั้งการกระตุ้นการเบิกจ่ายรายจ่ายลงทุนให้เป็นไปตามเป้าหมายที่กําหนด เพื่อให้เม็ดเงินลงสู่ระบบเศรษฐกิจโดยเร็ว” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
วันพฤหัสบดีที่ 7 มกราคม 2564
๘ มกราคม วันคล้ายวันประสูติ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
ควรมิควรแล้วแต่จะโปรดเกล้าโปรดกระหม่อม ข้าพระพุทธเจ้า ข้าราชการ พนักงานราชการ และลูกจ้าง กระทรวงกลาโหม #ทรงพระเจริญ
รัฐบาลไทย-ข่าวทำเนียบรัฐบาล-กระทรวงยุติธรรม ให้บริการรับเรื่องราวร้องทุกข์และรับคำขอใช้บริการด้านงานยุติธรรม ผ่านช่องทางออนไลน์
วันพฤหัสบดีที่ 7 มกราคม 2564
กระทรวงยุติธรรม ให้บริการรับเรื่องราวร้องทุกข์และรับคําขอใช้บริการด้านงานยุติธรรม ผ่านช่องทางออนไลน์
กระทรวงยุติธรรม ให้บริการรับเรื่องราวร้องทุกข์และรับคําขอใช้บริการด้านงานยุติธรรม ผ่านช่องทางออนไลน์
รัฐบาลไทย-ข่าวทำเนียบรัฐบาล-คณะผู้บริหารฯ ดีอีเอส ร่วมงานควบรวมตั้ง NT รัฐวิสาหกิจยักษ์ใหญ่
วันพฤหัสบดีที่ 7 มกราคม 2564
คณะผู้บริหารฯ ดีอีเอส ร่วมงานควบรวมตั้ง NT รัฐวิสาหกิจยักษ์ใหญ่
คณะผู้บริหารฯ ดีอีเอส ร่วมงานควบรวมตั้ง NT รัฐวิสาหกิจยักษ์ใหญ่
เมื่อวันที่7มกราคม2564นางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเข้าร่วมพิธีสงฆ์วันจดทะเบียนบริษัทโทรคมนาคมแห่งชาติจํากัด(มหาชน)หรือNTเป็นการควบรวมกิจการระหว่างบริษัทกสทโทรคมนาคมจํากัด(มหาชน)หรือCATและบริษัททีโอทีจํากัด(มหาชน)หรือTOTโดยมีหม่อมหลวงชโยทิตกฤดากร ประธานกรรมการNTและนาวาอากาศเอกสมศักดิ์ขาวสุวรรณ์รักษาการกรรมการผู้จัดการใหญ่NTนําคณะกรรมการผู้บริหารและพนักงานเข้าร่วมงานณห้องออดิทอเรียมสํานักงานใหญ่NTถนนแจ้งวัฒนะสําหรับการควบรวมครั้งนี้เป็นไปตามมติของคณะรัฐมนตรีเมื่อวันที่14มกราคม2563ที่เห็นชอบให้CATและTOT ควบรวมกิจการเป็นบริษัทเดียวภายใน6เดือนเพื่อลดความซ้ําซ้อนในการลงทุนของภาครัฐเพิ่มประสิทธิภาพในการดําเนินงาน และเป็นหน่วยงานที่สนับสนุนนโยบายของรัฐในการจัดทําโครงสร้างพื้นฐานด้านดิจิทัลและความมั่นคงของประเทศ
*************
รัฐบาลไทย-ข่าวทำเนียบรัฐบาล-สธ.เตือนการก่อเหตุทำร้ายบุคลากรในโรงพยาบาล ให้ดำเนินคดีถึงที่สุด ไม่ยอมความ
วันพฤหัสบดีที่ 31 ธันวาคม 2563
สธ.เตือนการก่อเหตุทําร้ายบุคลากรในโรงพยาบาล ให้ดําเนินคดีถึงที่สุด ไม่ยอมความ
กระทรวงสาธารณสุข เตือนการก่อเหตุ ทะเลาะวิวาท หรือทําร้ายบุคลากรในโรงพยาบาล เป็นเรื่องที่ยอมความกันไม่ได้ ยืนยันให้ดําเนินคดีกับผู้ก่อเหตุให้ถึงที่สุด ล่าสุดเกิดเหตุทําร้ายบุคลากรที่โรงพยาบาลแหลมสิงห์ อ.แหลมสิงห์ จ.จันทบุรี
กระทรวงสาธารณสุข เตือนการก่อเหตุ ทะเลาะวิวาท หรือทําร้ายบุคลากรในโรงพยาบาล เป็นเรื่องที่ยอมความกันไม่ได้ ยืนยันให้ดําเนินคดีกับผู้ก่อเหตุให้ถึงที่สุด ล่าสุดเกิดเหตุทําร้ายบุคลากรที่โรงพยาบาลแหลมสิงห์ อ.แหลมสิงห์ จ.จันทบุรีส่งนายแพทย์สาธารณสุขจังหวัดจันทบุรี เยี่ยมให้กําลังใจ ติดตามการดําเนินคดี
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า ได้รับรายงานจาก นายแพทย์สาธารณสุขจังหวัดจันทบุรี กรณีเหตุชายคลุ้มคลั่งบุกทําร้ายบุคลากรทางการแพทย์ในโรงพยาบาลแหลมสิงห์ อ.แหลมสิงห์ จ.จันทบุรี จนเป็นเหตุให้ผู้ช่วยเหลือคนไข้ได้รับบาดเจ็บ ช่วงค่ําวานนี้(30 ธันวาคม 2563)โดยผู้ก่อเหตุเป็นชายอายุ 35 ปี มีประวัติถูกจับกุมในคดียาเสพติดและเคยเข้ารับการบําบัดยาเสพติดมาแล้วถึง4 ครั้ง เพิ่งออกจากสถานบําบัดมาได้ไม่นานและได้กลับมาพักอาศัยอยู่กับแม่ที่เปิดเป็นร้านขายอาหารตามสั่งอยู่ติดกับโรงพยาบาลขณะนี้ผู้ก่อเหตุได้ถูกเจ้าหน้าที่ตํารวจควบคุมตัวไว้แล้ว และโรงพยาบาลได้แจ้งความดําเนินคดีเป็นที่เรียบร้อยแล้ว
นายแพทย์เกียรติภูมิ กล่าวว่า ได้สั่งการให้นายแพทย์สาธารณสุขจังหวัดจันทบุรี เยี่ยมให้กําลังใจผู้ช่วยเหลือคนไข้ ซึ่งนอนพักรักษาตัวที่โรงพยาบาลแหลมสิงห์ อาการปลอดภัยพร้อมติดตามการดําเนินคดีกับผู้ก่อเหตุโดยเด็ดขาด ไม่ให้มีการยอมความ เพื่อไม่ให้เกิดเหตุซ้ํา ทั้งนี้ โรงพยาบาลเป็นพื้นที่สาธารณะเป็นสมบัติของประชาชนทุกคน ที่มีไว้สําหรับรักษาพยาบาลผู้ป่วยเจ็บ ไม่ควรที่ผู้ใดจะล่วงละเมิดเข้าไปก่อเหตุที่เป็นอันตรายต่อบุคลากร และเครื่องมือทางการแพทย์ เหตุที่เกิดขึ้นครั้งนี้ ถือเป็นการกระทําที่อุกอาจ กระทบต่อความปลอดภัยต้องดําเนินคดีให้ถึงที่สุด
“ขอเตือนประชาชนการดื่มสุรา ใช้ยาเสพติดเป็นอันตรายต่อสุขภาพ เป็นสาเหตุของการก่อเหตุความรุนแรงกระทรวงสาธารณสุขยืนยันจะดําเนินคดี ไม่มีการยอมความกับผู้ก่อเหตุความรุนแรงในโรงพยาบาลทุกราย ขอความร่วมมือประชาชนป้องกันให้โรงพยาบาลให้เป็นพื้นที่ปลอดความรุนแรง ขอให้ แพทย์ พยาบาล เจ้าหน้าที่ได้ดูแลรักษาผู้ป่วยอย่างปลอดภัย” นายแพทย์เกียรติภูมิ กล่าว
************************************** 31 ธันวาคม 2563​
รัฐบาลไทย-ข่าวทำเนียบรัฐบาล-สธ. เผยไทยหาแหล่งวัคซีนโควิด 19 เพิ่ม ได้ล็อตแรก 2 ล้านโดส ให้กลุ่มเสี่ยงด่านหน้าโควิด 19
วันพฤหัสบดีที่ 31 ธันวาคม 2563
สธ. เผยไทยหาแหล่งวัคซีนโควิด 19 เพิ่ม ได้ล็อตแรก 2 ล้านโดส ให้กลุ่มเสี่ยงด่านหน้าโควิด 19
รองนายกรัฐมนตรีและรัฐมนตรีว่าการกระทรวงสาธารณสุข เผยข่าวดีได้เจรจาขอซื้อวัคซีนวัคซีนโควิด 19 เพิ่ม จากบริษัทแอสตร้าเซนเนก้าและแหล่งอื่น เบื้องต้นเดือนกุมภาพันธ์-เมษายน 2564 จะได้รับล็อตพิเศษ 2 ล้านโดส เตรียมวางแผนฉีดกลุ่มเสี่ยงเป็นลําดับแรก
รองนายกรัฐมนตรีและรัฐมนตรีว่าการกระทรวงสาธารณสุข เผยข่าวดีได้เจรจาขอซื้อวัคซีนวัคซีนโควิด 19 เพิ่ม จากบริษัทแอสตร้าเซนเนก้าและแหล่งอื่น เบื้องต้นเดือนกุมภาพันธ์-เมษายน 2564 จะได้รับล็อตพิเศษ 2 ล้านโดส เตรียมวางแผนฉีดกลุ่มเสี่ยงเป็นลําดับแรก สั่งการให้ อย.พร้อมเปิดรับขึ้นทะเบียนวัคซีนจากผู้ผลิตทุกราย
วันนี้ (31 ธันวาคม 2563) ที่ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ประชุมทางไกลผ่านระบบวิดีโอกับปลัดกระทรวงสาธารณสุข อธิบดีทุกกรม ระหว่างกักตัวตามมาตรการของกระทรวงสาธารณสุข ถึงข่าวดีเรื่องความคืบหน้าการจัดหาวัคซีนโควิด 19 ว่า กระทรวงสาธารณสุขได้มีความพยายามจัดหาวัคซีนโควิด 19 จากทุกแหล่งให้ได้มากที่สุด ล่าสุดได้เจรจาขอซื้อวัคซีนจํานวน 2 ล้านโดส จากผู้ผลิต ในราคา 17 ดอลลาร์ต่อโดส เตรียมเสนอของบกลาง 1,170 ล้านบาทในที่ประชุมคณะรัฐมนตรีวันอังคารหน้า โดยพลเอกประยุทธ์ จันทร์โอชา นายกรัฐมนตรีได้แจ้งให้สํานักงบประมาณรับทราบแล้ว นอกจากนี้ ยังได้เจรจากับบริษัทแอสตร้าเซนเนก้า ขอซื้อวัคซีนเพิ่มอีก 26 ล้านโดส รวมเป็น 52 ล้านโดส ซึ่งการนําเข้าล็อตถัดไปไม่ต้องวางเงินมัดจําล่วงหน้า ล่าสุดประเทศอังกฤษได้อนุมัติการใช้วัคซีนชนิดนี้ในประเทศแล้วช่วยให้เกิดความมั่นใจในเรื่องความปลอดภัยยิ่งขึ้น
นายอนุทินกล่าวว่า เบื้องต้นเดือนกุมภาพันธ์-เมษายน 2564 จะได้รับวัคซีนโควิด 19 ล็อตพิเศษ 2 ล้านโดสเตรียมวางแผนฉีดกลุ่มเสี่ยงเป็นลําดับแรก ซึ่งเป็นบุคลากรทางการแพทย์ อสม. ซึ่งเป็นด่านหน้าต่อสู้กับโควิด 19 ทั้งนี้ ได้สั่งการให้สํานักงานคณะกรรมการอาหารและยา เร่งดําเนินการด้านระเบียบและกฎหมายรองรับ ส่วนการนําวัคซีนมาฉีดกลุ่มเป้าหมายได้มีการประชุมคณะกรรมการวิชาการจะมีความคืบหน้าชี้แจงต่อไป
“ขอให้ประชาชนมั่นใจ ทั้งหมดเกิดจากความพยายามของรัฐบาลในการเจรจาต่อรอง อนุมัติงบประมาณโดยเร็ว ทําทุกวิถีทางในการเร่งจัดหาวัคซีนป้องกันโรคโควิด 19 ให้กับคนไทยให้ได้มากที่สุดและได้ใช้โดยเร็วที่สุด” นายอนุทินกล่าว
************************************** 31 ธันวาคม 2563​
รัฐบาลไทย-ข่าวทำเนียบรัฐบาล-นายกฯ ห่วงบุคคลากรทางการแพทย์ ย้ำรัฐบาลมีหน้าที่ดูแลป้องกันให้คนไทยปลอดภัย เร่งเจรจาเพิ่มจัดหาวัคซีนจากหลายบริษัท
วันพฤหัสบดีที่ 31 ธันวาคม 2563
นายกฯ ห่วงบุคคลากรทางการแพทย์ ย้ํารัฐบาลมีหน้าที่ดูแลป้องกันให้คนไทยปลอดภัย เร่งเจรจาเพิ่มจัดหาวัคซีนจากหลายบริษัท
นายกฯ ห่วงบุคคลากรทางการแพทย์ ย้ํารัฐบาลมีหน้าที่ดูแลป้องกันให้คนไทยปลอดภัย เร่งเจรจาเพิ่มจัดหาวัคซีนจากหลายบริษัท
นายอนุชาบูรพชัยศรีโฆษกประจําสํานักนายกรัฐมนตรีเปิดเผยว่าจากสถานการณ์การแพร่ระบาดครั้งใหม่ของไวรัสโควิด-19ในประเทศไทยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมมีความเป็นห่วงประชาชนทุกคนโดยเฉพาะอย่างยิ่งหมอพยาบาลบุคลากรทางการแพทย์และเจ้าหน้าที่ทุกฝ่ายที่เสียสละดูแลประชาชนอย่างเต็มที่ปฏิบัติหน้าที่อย่างเต็มความสามารถเป็นผู้ที่มีความเสี่ยงที่สุดจึงขอให้ปฏิบัติหน้าที่ด้วยความระมัดระวังดูแลป้องกันตนเองด้วยความไม่ประมาท
ทั้งนี้การแพร่ระบาดของผู้ติดเชื้อไวรัสโควิด-19ยังมีจํานวนเพิ่มขึ้นอย่างต่อเนื่องในหลายจังหวัดทั้งเป็นการติดเชื้อจากบุคคลสู่บุคคลจากการเข้าไปในพื้นที่เสี่ยงหรือเข้าร่วมกิจกรรมที่เสี่ยงจึงเกิดการสัมผัสหรือใกล้ชิดกับผู้ติดเชื้อและการติดเชื้อแบบกลุ่มก้อนซึ่งมีสาเหตุจากการร่วมกิจกรรมต่างๆเช่นงานเลี้ยงสังสรรค์การประชุมฯลฯหรือกิจกรรมที่ลักลอบดําเนินการเช่นการพนันการมั่วสุมเป็นต้นดังนั้นนายกฯจึงขอให้ประชาชนปฎิบัติตามคําแนะนําของเจ้าหน้าที่อย่างเคร่งครัดซึ่งจะแตกต่างกันไปตามแต่ละพื้นที่ในแต่ละจังหวัดซึ่งมีมาตรการออกมาอย่างเหมาะสมสําหรับพื้นที่นั้นๆอย่างไรก็ตามในช่วงนี้นายกฯขอให้หลีกเลี่ยงการทํากิจกรรมที่มีการรวมคนและการเดินทางข้ามจังหวัดและขอให้ประชาชนสวมหน้ากากอนามัย/หน้ากากผ้าเสมอเว้นระยะห่างหลีกเลี่ยงการสัมผัสกับผู้อื่นล้างมือบ่อยๆให้ความร่วมมือในการตรวจวัดอุณหภูมิร่างกายตามสถานที่ต่างๆติดตั้งแอปพลิเคชั่น“หมอชนะ”และสแกน“ไทยชนะ”เวลาเช็คอินและเช็คเอ้าท์สถานที่ต่างๆและหากมีอาการที่สงสัยว่าจะติดเชื้อขอให้รีบไปพบแพทย์โดยเร็วอย่าปล่อยให้อาการรุนแรง
ในเรื่องการจัดหาวัคซีนโควิด-19ให้กับคนไทยนายกฯได้เร่งรัดให้กระทรวงสาธารณสุขจัดหาวัคซีนในทุกช่องทางเพื่อให้ประชาชนไทยเข้าถึงวัคซีนได้รวดเร็วที่สุดโดยกําหนดการจัดหาวัคซีนเพื่อให้ครอบคลุมไม่น้อยกว่าร้อยละ50ของประชาชนไทยในปี2564นี้ซึ่งมีการดําเนินการในหลายแนวทางและถึงแม้ประเทศไทยจะได้จองซื้อวัคซีนของAstraZenecaจํานวน26ล้านโดสไปแล้วก็ตามแต่การจองซื้อวัคซีนนี้เป็นเพียงข้อตกลงชุดแรกทั้งนี้ไม่ได้มีการเจาะจงว่าจะทําความร่วมมือเฉพาะกับผู้ผลิตรายใดรายหนึ่งซึ่งขณะนี้นายกฯได้มอบนโยบายให้กระทรวงสาธารณสุขเจรจากับผู้ผลิตวัคซีนรายอื่นอีกหลายบริษัทและมีการกําหนดแผนการใช้วัคซีนเพื่อให้เกิดประโยชน์สูงสุดในการฟื้นฟูประเทศจากสถานการณ์การระบาดนี้โดยเร็ว
นายอนุชากล่าวเพิ่มเติมว่า“ถึงแม้ว่าประเทศจะสามารถนําวัคซีนมาให้บริการกับประชาชนอย่างครอบคลุมแต่การดูแลสุขอนามัยส่วนตัวยังเป็นมาตรการสําคัญที่ต้องดําเนินการอย่างต่อเนื่องจนกว่าทั่วโลกจะเข้าสู่สภาวะปกติ”
..................
รัฐบาลไทย-ข่าวทำเนียบรัฐบาล-หมูไทยยืนหนึ่งในอาเซียนปลอดโรค ASF
วันอังคารที่ 5 มกราคม 2564
หมูไทยยืนหนึ่งในอาเซียนปลอดโรค ASF
วันอังคารที่ 5 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลพอใจผลสําเร็จจากความร่วมมือของทุกภาคส่วน ที่สามารถป้องกันการแพร่ระบาดโรคอหิวาต์แอฟริกาในหมู หรือ ASF ได้อย่างมีประสิทธิภาพ โดยสามารถป้องกันความเสียหายไม่ให้เกิดกับเกษตรกรและอุตสาหกรรมการเลี้ยงหมู ทําให้ประเทศไทยเป็นประเทศเดียวในอาเซียนที่ “ปลอดจากโรค ASF” เป็นเวลา 2 ปีติดต่อกัน ท่ามกลางการแพร่ระบาดในหลายประเทศทั่วโลก โดยที่ผ่านมา รัฐบาลให้การสนับสนุนอย่างเต็มที่ ทั้งยกระดับแผนปฏิบัติการป้องกันโรค ASF ให้เป็นวาระแห่งชาติ และสนับสนุนงบกลางกว่า 1,700 ล้านบาท ทําให้หมูไทยสะอาดปลอดภัยเป็นที่ต้องการของตลาดต่างประเทศ สร้างมูลค่าทางเศรษฐกิจได้มากกว่า 22,000 ล้านบาท หรือเพิ่มขึ้นกว่าร้อยละ 300 จากปีที่ผ่านมา
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ของขวัญปีใหม่ให้ ผู้ประกอบการไทย
วันอังคารที่ 5 มกราคม 2564
ของขวัญปีใหม่ให้ ผู้ประกอบการไทย
วันจันทร์ที่ 4 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมอบของขวัญปีใหม่เพื่อลดภาระและเสริมสภาพคล่องแก่ผู้ประกอบการไทย ได้แก่ ยกเว้นค่าธรรมเนียมการจดทะเบียนเครื่องจักร ค่าธรรมเนียมใบอนุญาต มอก. ถึงวันที่ 30 เม.ย. 2564 ลดหย่อนภาษี 1.25 เท่า สําหรับการซื้อผลิตภัณฑ์พลาสติกที่ย่อยสลายได้ ให้สินเชื่อเป็นเงินทุนหมุนเวียนรายละไม่เกิน 5 ล้านบาท ดอกเบี้ยร้อยละ 1 ต่อปี สําหรับกลุ่มอุตสาหกรรมยานยนต์ไฟฟ้า อิเล็กทรอนิกส์อัจฉริยะ เครื่องมือทางการแพทย์ หุ่นยนต์และเครื่องจักรอัตโนมัติ การท่องเที่ยว และ Tech Startup นอกจากนี้ ยังมีสินเชื่อเงินทุนหมุนเวียนเพื่อการส่งเสริมอาชีพอุตสาหกรรมในครอบครัวและหัตถกรรมไทย ผู้สนใจสอบถามได้ที่สํานักงานอุตสาหกรรมจังหวัดทั่วประเทศ หรือ กรมส่งเสริมอุตสาหกรรม
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทย - ศรีลังกา เดินหน้าความสัมพันธ์ทุกมิติ
วันอังคารที่ 5 มกราคม 2564
ไทย - ศรีลังกา เดินหน้าความสัมพันธ์ทุกมิติ
วันอาทิตย์ที่ 3 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยและศรีลังกามีความสัมพันธ์ที่แน่นแฟ้นมาอย่างยาวนาน และสามารถเป็นประตูสู่ภูมิภาคของกันและกันได้ โดยไทยพร้อมร่วมมือกับศรีลังการับมือกับโรคโควิด-19 และจะสนับสนุนศรีลังกาในฐานะประธานความริเริ่มแห่งอ่าวเบงกอล สําหรับความร่วมมือทางวิชาการและเศรษฐกิจ (BIMSTEC) ด้านศรีลังกาเห็นพ้องที่จะส่งเสริมความร่วมมือระหว่างกันมากยิ่งขึ้น โดยเฉพาะในมิติด้านศาสนา วัฒนธรรม และความร่วมมือในภูมิภาค พร้อมทั้งชื่นชมรัฐบาลไทยที่ควบคุมสถานการณ์โรคโควิด-19 ได้ดี และจะนําประสบการณ์ของไทยไปประยุกต์ใช้ ทั้งสองฝ่ายยินดีที่จะส่งเสริมความร่วมมือให้ครอบคลุมในหลายสาขา เพื่อฟื้นฟูเศรษฐกิจที่ได้รับผลกระทบจากไวรัสโควิด-19 ซึ่งไทยยินดีที่จะถ่ายทอด แลกเปลี่ยนองค์ความรู้ระหว่างกัน
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-"พุทธิพงษ์" มั่นใจ  7 ม.ค.นี้ กดปุ่มควบรวมTOT-CAT ตั้ง NT แน่นอน ชี้ประชาชนจะได้ใช้บริการโทรคมนาคม ที่ครอบคลุมทุกพื้นที่ นำไทยก้าวสู่ประเทศดิจิทัลอย่างแข็งแกร่ง
วันอังคารที่ 5 มกราคม 2564
"พุทธิพงษ์" มั่นใจ  7 ม.ค.นี้ กดปุ่มควบรวมTOT-CAT ตั้ง NT แน่นอน ชี้ประชาชนจะได้ใช้บริการโทรคมนาคม ที่ครอบคลุมทุกพื้นที่ นําไทยก้าวสู่ประเทศดิจิทัลอย่างแข็งแกร่ง
"พุทธิพงษ์" มั่นใจ  7 ม.ค.นี้ กดปุ่มควบรวมTOT-CAT ตั้ง NT แน่นอน ชี้ประชาชนจะได้ใช้บริการโทรคมนาคม ที่ครอบคลุมทุกพื้นที่ นําไทยก้าวสู่ประเทศดิจิทัลอย่างแข็งแกร่ง
นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมยืนยันว่า การควบรวมระหว่างบริษัททีโอทีจํากัด(มหาชน)และกสทโทรคมนาคมจํากัด(มหาชน)หรือCATให้เป็นบริษัทโทรคมนาคมแห่งชาติจํากัด(National Telecom Public Company Limited:NT)จะดําเนินการตามกําหนดเดิมแน่นอนและตนได้หารือปัญหาต่างๆกับสหภาพแรงงานฯแล้วซึ่งทุกอย่างเป็นไปด้วยความเรียบร้อยโดยวันที่7ม.ค. 2564นี้NTจะถูกจดทะเบียนอย่างสมบูรณ์
โดยหลังจากการควบรวมเป็นNTจะเป็นบริษัทที่มีโครงสร้างพื้นฐานครบวงจรมากที่สุดมูลค่าสินทรัพย์มากถึง300,000ล้านบาท แบ่งเป็น1.เสาโทรคมนาคมกว่า25,000ต้นทั่้วประเทศ 2.เคเบิ้ลใต้น้ําระหว่างประเทศเชื่อมต่อไปยังทุกทวีป
3.ถือครองคลื่นความถี่หลักเพื่อให้บริการรวม6ย่านมีปริมาณ600เมกะเฮิรตซ์4.ท่อร้อยสายใต้ดินมีระยะทางรวม4,ุ600กิโลเมตร5.สายเคเบิ้ลใยแก้วนําแสง4ล้านคอร์กิโลเมตร6.Data Center 13แห่งทั่วประเทศและ7.ระบบโทรศัพท์ระหว่างประเทศที่เข้าถึงจากทุกประเทศในโลก
ส่วนประชาชนทั่วไปจะได้รับบริการโทรคมนาคมที่ครอบคลุมทุกพื้นที่มีประสิทธิภาพในประเทศเพื่อเข้าถึงโลกดิจิทัลทุกพื้นที่ที่สําคัญNTจะช่วยเพิ่มศักยภาพในการพัฒนาประเทศเพื่อเข้าสู่Thailand 4.0เป็นประเทศดิจิทัลอย่างแข็งแกร่งและส่งเสริมศักยภาพในการแข่งขันให้แก่ลูกค้าเอกชนทั้งรายใหญ่ SMEsและระดับStartupด้วย
“NTจะกลายเป็นบริษัทโทรคมนาคมแห่งชาติที่มีศักยภาพในการให้บริการโดยเฉพาะเรื่อง5G และดาวเทียมทั้งการนําเอาดิจิทัลมาให้บริการภาคการสาธารณสุขการเกษตรและคมนาคมโดยNTจะเป็นผู้รวบรวมบิ๊กดาต้าผ่าน5Gที่ประมูลได้ซึ่งจะเริ่มนํามาให้บริการภาคสังคมอย่างมีประสิทธิภาพลดการลงทุนที่ซ้ําซ้อนกันเพื่อประโยชน์ของประชาชนและประเทศชาติ”นายพุทธิพงษ์กล่าว
***********
รัฐบาลไทย-ข่าวทำเนียบรัฐบาล-​ชวนคนไทย โหลดใช้แอป 'หมอชนะ' ประเมินโควิด-19 ด้วยตัวเอง
วันอังคารที่ 5 มกราคม 2564
​ชวนคนไทย โหลดใช้แอป 'หมอชนะ' ประเมินโควิด-19 ด้วยตัวเอง
วันเสาร์ที่ 2 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนโหลดใช้งาน แอปพลิเคชัน “หมอชนะ” ที่พัฒนาขึ้นเพื่อติดตามและประเมินความเสี่ยงของโรคโควิด-19 ที่มีระบบเก็บข้อมูลการเดินทางของผู้ใช้งานด้วยเทคโนโลยี GPS และ Bluetooth เพื่อให้ผู้ใช้งานสามารถตรวจสอบและประเมินระดับความเสี่ยงต่อการติดเชื้อโควิด-19 จากสถานที่ต่าง ๆ ได้ด้วยตัวเอง อีกทั้งยังช่วยให้บุคลากรทางการแพทย์ วิเคราะห์ระดับความเสี่ยงของผู้ที่มาเข้ารับการรักษา ว่ามีความเสี่ยงมากน้อยเพียงใด เพื่อจัดลําดับความเร่งด่วนของการรักษา-ส่งตรวจได้แม่นยํามากขึ้น โดยสามารถดาวน์โหลดแอปพลิเคชัน เพียงค้นหาคําว่า“หมอชนะ” ทั้งระบบปฏิบัติการ แอนดรอยด์ และ ไอโอเอส และปฏิบัติตามคําแนะนํา ก็สามารถใช้งานได้ทันที
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สธ.เผยคนไทยได้วัคซีนโควิด 19 ล็อตแรก กุมภาพันธ์นี้
วันอังคารที่ 5 มกราคม 2564
สธ.เผยคนไทยได้วัคซีนโควิด 19 ล็อตแรก กุมภาพันธ์นี้
กระทรวงสาธารณสุข เผยไทยได้รับวัคซีนป้องกันโรคโควิด 19 ล็อตแรก 2 ล้านโดส ในเดือนกุมภาพันธ์ - เมษายนนี้ โดย 2 แสนโดสแรกฉีดให้กลุ่มเสี่ยงพื้นที่ควบคุมสูงสุด และได้รับจัดสรรงบประมาณเพิ่ม ให้ได้วัคซีนครอบคลุมประชาชนไทยร้อยละ 50 ตามเป้าหมายที่ตั้งไว้
กระทรวงสาธารณสุข เผยไทยได้รับวัคซีนป้องกันโรคโควิด 19 ล็อตแรก 2 ล้านโดส ในเดือนกุมภาพันธ์ - เมษายนนี้ โดย 2 แสนโดสแรกฉีดให้กลุ่มเสี่ยงพื้นที่ควบคุมสูงสุด และได้รับจัดสรรงบประมาณเพิ่ม ให้ได้วัคซีนครอบคลุมประชาชนไทยร้อยละ 50 ตามเป้าหมายที่ตั้งไว้
วันนี้ (5 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า รัฐบาลได้มอบหมายให้กระทรวงสาธารณสุขจัดหา/ซื้อและเจรจากับผู้ผลิตวัคซีนหลายแห่งเพื่อให้ได้วัคซีนตามเป้าหมายครอบคลุมประชาชนไทยร้อยละ 50 ภายในปี 2564 ผลการเจรจาภายในเดือนกุมภาพันธ์ – เมษายน ไทยจะได้รับวัคซีนจากบริษัทซิโนแวค ประเทศจีน จํานวน 2 ล้านโดส ถ้าเป็นไปตามแผนภายในเดือนกุมภาพันธ์จะได้รับวัคซีน 2 แสนโดสแรก ฉีดให้กับกลุ่มเสี่ยง และในเดือนมีนาคมจะได้รับอีก 8 แสนโดส เดือนเมษายนอีก 1 ล้านโดสโดยมีคณะกรรมการเป็นผู้พิจารณากําหนดกลุ่มเป้าหมาย
นายแพทย์เกียรติภูมิกล่าวต่อว่า การทําสัญญาจองซื้อวัคซีนล่วงหน้ากับบริษัทแอสตร้าเซนเนก้า จํานวน 26 ล้านโดสนั้น จากเดิมจะได้รับวัคซีนในไตรมาสที่ 2 แต่จากการเจรจาจะได้วัคซีนมาเร็วกว่ากําหนด ทยอยส่งตามแผนการฉีดวัคซีน โดยมีองค์การเภสัชกรรมเป็นผู้จัดส่งและกระจายวัคซีนไปยังสถานบริการสาธารณสุขทั่วประเทศนอกจากนี้ ยังมีการจัดหาวัคซีนจากแหล่งอื่น ๆ จากCOVAX Facility อยู่ระหว่างพิจารณาเงื่อนไขและเจรจาต่อรอง และได้รับจัดสรรงบประมาณเพิ่ม เพื่อให้ได้วัคซีนครอบคลุมประชาชนไทยร้อยละ 50 ตามเป้าหมายที่ตั้งไว้
********************************** 5 มกราคม 2564
รัฐบาลไทย-ข่าวทำเนียบรัฐบาล-5 มาตรการ ฉลองอย่างไร ห่างไกลโควิด-19
วันอังคารที่ 5 มกราคม 2564
5 มาตรการ ฉลองอย่างไร ห่างไกลโควิด-19
วันศุกร์ที่ 1 มกราคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลรณรงค์เชิญชวนประชาชน สร้างภูมิคุ้มกันป้องกันการแพร่ระบาดของโรคโควิด-19 ให้ตนเองและคนรอบข้าง เมื่อไปร่วมเฉลิมฉลองปีใหม่ตามสถานที่ต่าง ๆ ประกอบด้วย D : Distancing เว้นระยะห่างระหว่างกัน / M : Mask Wearing สวมหน้ากากผ้า/หน้ากากอนามัยตลอดเวลา / H : Hand washing ล้างมือบ่อย ๆ / T : Testing ตรวจวัดอุณหภูมิร่างกายก่อนเข้างาน และ T – Thaichana ติดตั้งและใช้แอปพลิเคชันไทยชนะเพื่อเก็บข้อมูลการเข้าใช้บริการพื้นที่สาธารณะ อย่างไรก็ตาม สําหรับผู้เดินทางไปท่องเที่ยว หรือกลับภูมิลําเนาในช่วงวันหยุดยาวนี้ ขอให้ติดตามสถานการณ์เป็นรายวัน และปฏิบัติตามมาตรการป้องกันการแพร่ระบาดของโรคโควิด-19 ของกระทรวงสาธารณสุขอย่างเคร่งครัด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีเชิญชวนคนไทยรวมพลัง “รวมไทยสร้างชาติ ร่วมต้านโควิด-19”  ซื่อสัตย์ต่อตนเอง รับผิดชอบต่อสังคม พร้อมยืนยัน “โครงการคนละครึ่ง” ไม่ต้องเสียภาษี
วันอังคารที่ 5 มกราคม 2564
นายกรัฐมนตรีเชิญชวนคนไทยรวมพลัง “รวมไทยสร้างชาติ ร่วมต้านโควิด-19”  ซื่อสัตย์ต่อตนเอง รับผิดชอบต่อสังคม พร้อมยืนยัน “โครงการคนละครึ่ง” ไม่ต้องเสียภาษี
นายกรัฐมนตรีเชิญชวนคนไทยรวมพลัง “รวมไทยสร้างชาติ ร่วมต้านโควิด-19”  ซื่อสัตย์ต่อตนเอง รับผิดชอบต่อสังคม พร้อมยืนยัน “โครงการคนละครึ่ง” ไม่ต้องเสียภาษี
วันนี้ (5 ม.ค. 64) เวลา 12.00 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงการเยียวยาผู้ได้รับผลกระทบจากการแพร่ระบาดของเชื้อไวรัสโควิด-19 โดยมอบให้หมายให้รองนายกรัฐมนตรีฝ่ายเศรษฐกิจ กระทรวงการคลัง สํานักงบประมาณ สภาพัฒนาเศรษฐกิจและสังคมแห่งชาติ พิจารณาจัดทํามาตรการเพิ่มเติม หรือยืดระยะเวลามาตรการเดิม พร้อมยืนยันว่ารัฐบาลมีงบประมาณเพียงพอเพื่อช่วยเหลือประชาชนกว่า 40 ล้านคนในทุกพื้นที่ ในโอกาสนี้นายกรัฐมนตรี ได้มีการขอความร่วมมือจากสมาคมโรงแรม ที่พักต่าง ๆ ในโครงการ “เราเที่ยวด้วยกัน” ไม่ให้มีการเก็บเงินมัดจําเมื่อมีการยกเลิกการจองห้องพัก พร้อมย้ําว่า “โครงการคนละครึ่ง” ไม่ต้องเสียภาษี เพื่อเป็นการผ่อนภาระค่าใช้จ่ายของประชาชน
นายกรัฐมนตรียังตอบคําถามสื่อมวลชนถึงความจําเป็นต้องมีโรงพยาบาลสนามว่า ต้องสร้างความเข้าใจแก่คนในชุมชน ในท้องถิ่น เพราะโรงพยาบาลมีมาตรการในการป้องกันควบคุมการแพร่ระบาดที่ชัดเจนเหมือนโรงพยาบาลทั่วไป มีระบบการคัดกรองที่ดี เพียงแต่ต้องมีการตั้งโรงพยาบาลสนาม กระจายในพื้นที่ที่มีการแพร่ระบาดสูง เพื่อให้สามารถให้บริการผู้ป่วยให้โรคอื่น ๆ อีกด้วย และเพิ่มเติมหากโรงพยาบาลทั่วไปไม่เพียงพอ
ในตอนท้าย นายกรัฐมนตรีย้ําว่ามาตรการต่าง ๆ คํานึงถึงผลกระทบที่ตามมาทั้งสุขภาพและเศรษฐกิจ ทุกคนต้องร่วมมือกัน “รวมไทยสร้างชาติ ร่วมต้านโควิด-19” ให้ประเทศไทยมีความเข้มแข็ง มั่นคง มั่งคั่ง ยั่งยืน เรียนรู้ที่จะอยู่กับโควิด-19 โดยทุกคนต้องระมัดระวังตัวเอง ซื่อสัตย์กับตัวเอง เข้าสู่การตรวจสอบคัดกรองโรค ไม่ปิดบังการเดินทางของตัวเองเพื่อป้องกันการแพร่ระบาดในสถานที่อื่นเพิ่มเติม คํานึงถึงครอบครัวและสังคมส่วนรวม ที่สําคัญคือเจ้าหน้าที่ และบุคลากรทางการแพทย์ที่ปฏิบัติงานอย่างหนัก และต้องรับฟัง ปฏิบัติตามมาตรการของรัฐด้วย
...................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีเผยวัคซีนลอตแรก 2 ล้านโดส สำหรับผู้ทำงานใกล้ชิดผู้ป่วย พร้อมเตรียมแผนจัดหาวัคซีนให้เพียงพอแก่ประชาชนทั้งประเทศ
วันอังคารที่ 5 มกราคม 2564
นายกรัฐมนตรีเผยวัคซีนลอตแรก 2 ล้านโดส สําหรับผู้ทํางานใกล้ชิดผู้ป่วย พร้อมเตรียมแผนจัดหาวัคซีนให้เพียงพอแก่ประชาชนทั้งประเทศ
นายกรัฐมนตรีเผยวัคซีนลอตแรก 2 ล้านโดส สําหรับผู้ทํางานใกล้ชิดผู้ป่วย พร้อมเตรียมแผนจัดหาวัคซีนให้เพียงพอแก่ประชาชนทั้งประเทศ
วันนี้ (5 ม.ค. 64) เวลา 12.00 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวว่าที่ประชุมคณะรัฐมนตรีมติเห็นชอบอนุมัติงบประมาณให้กระทรวงสาธารณสุขรองรับวัคซีนที่จะเข้ามาในระยะแรกจํานวน 2 ล้านโดส แบ่งเป็นช่วงปลายเดือนมีนาคม จํานวน 8 แสนโดส สําหรับประชาชน 4 แสนคน เดือนเมษายน จํานวน 1 ล้านโดส สําหรับประชาชน 5 แสนคน และปลายเดือนพฤษภาคม อีก 26 ล้านโดส สําหรับประชาชน 13 ล้านคน ซึ่งทั้งหมดจะต้องผ่านมาตรฐานจากสํานักงานคณะกรรมการอาหารและยาทั้งของประเทศไทยและต่างประเทศ โดยได้ติดตามการฉีดวัคซีนในประเทศต่าง ๆ เพื่อให้คนไทยปลอดภัยให้มากที่สุด
นายกรัฐมนตรีเผยว่าได้มีการสั่งจองวัคซีนจากแอสตราเซเนก้า (AstraZeneca) เพิ่มอีกจํานวน 35 ล้านโดส ซึ่งจะต้องฉีดคนละ 2 โดส ห่างกันระยะเวลา 4 สัปดาห์ โดยจัดลําดับการฉีดวัคซีนตามมาตรฐานของกรมควบคุมโรค กลุ่มที่สําคัญที่สุด คือกลุ่มผู้ปฏิบัติงานใกล้ชิดกับผู้ป่วยไวรัสโควิด-19 ผู้ปฏิบัติงานการตรวจคัดกรองโรค ปฏิบัติงานด้านหน้า บุคลากรทางการแพทย์ และกลุ่มผู้สูงอายุ กลุ่มผู้มีอาการป่วยเรื้อรังซึ่งอาจจะมีความเสี่ยงสูงเมื่อป่วยติดเชื้อไวรัสโควิด-19 และอื่น ๆ ตามความจําเป็น สําหรับวัคซีนลอตต่อไป อาจมีการติดต่อหารือเพื่อแสวงหาวัคซีนจากประเทศอื่น ๆ เพื่อความรวดเร็วตามความต้องการ
นอกจากนี้ ยังได้รับความร่วมมือจาก บริษัท สยามไบโอไซเอนซ์ จํากัด ซึ่งเป็นบริษัทในพระปรมาภิไธยของพระบาทสมเด็จพระเจ้าอยู่หัว รัชกาลที่ 10 ทรงมีพระราชานุญาตให้สามารถผลิตวัคซีนได้ ซึ่งคาดว่าจะผลิตได้ปีละ 200 ล้านโดส และน่าจะเพียงพอต่อการแจกจ่ายวัคซีนให้แก่ประชาชนทั่วประเทศ
รวมทั้งได้มีการอนุญาตให้ภาคเอกชน อาทิ โรงพยาบาลเอกชน สามารถจัดซื้อ จัดหาวัคซีนเองได้ แต่จะต้องผ่านมาตรฐานการรองรับจากสํานักงานคณะกรรมการอาหารและยา และต้องอยู่ภายใต้การควบคุมการใช้ เพื่อความสะดวกรวดเร็วมากยิ่งขึ้น นายกรัฐมนตรีย้ําสิ่งที่สําคัญขณะนี้ คือ การจํากัดการแพร่ระบาดให้มากที่สุด และการนําตัวผู้ป่วยติดเชื้อไวรัสโควิด-19 มาควบคุมรักษาพยาบาล ขณะที่วัคซีนใช้เพื่อป้องกันการติดเชื้อเพิ่มขึ้น ขณะที่ยาและเวชภัณฑ์มีเพียงพอสําหรับการรักษาผู้ป่วยไว้อยู่แล้ว
................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมสรรพากรยืนยันเงินที่ได้รับจากโครงการคนละครึ่งและเราเที่ยวด้วยกัน ได้รับการยกเว้นภาษี
วันอังคารที่ 5 มกราคม 2564
กรมสรรพากรยืนยันเงินที่ได้รับจากโครงการคนละครึ่งและเราเที่ยวด้วยกัน ได้รับการยกเว้นภาษี
ตามที่มีสื่อมวลชนรายงานข่าวว่าประชาชนที่ได้รับเงินจากโครงการ “คนละครึ่ง” จํานวน 3,000 บาท ในปี 2563 และโครงการ “เราเที่ยวด้วยกัน” ที่ได้รับส่วนลดค่าที่พักโรงแรม และคูปองค่าอาหาร ให้ถือเป็นรายได้ที่ต้องนําไปรวมคํานวณเสียภาษีเงินได้ นั้น
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี(กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “คณะรัฐมนตรีและกระทรวงการคลังเห็นชอบให้ยกเว้นภาษีเงินได้บุคคลธรรมดา สําหรับประชาชนที่ได้รับเงินจากมาตรการช่วยเหลือของรัฐบาลมาตั้งแต่แรกอยู่แล้ว โดยให้กรมสรรพากรยกร่างกฎหมายเสนอต่อไป แต่เนื่องจากมีการขยายมาตรการหลายครั้ง จึงต้องประมวลมาตรการทั้งหมดเพื่อร่างกฎหมายเสนอกระทรวงการคลังและคณะรัฐมนตรีในคราวเดียว โดยจะมีการยกเว้นภาษีสําหรับเงินที่ได้รับในปีภาษี 2563 ซึ่งต้องยื่นแบบแสดงรายการภาษีในปี 2564 และเงินได้ที่ได้รับในปีภาษี 2564 ซึ่งต้องยื่นแบบแสดงรายการภาษีในปี 2565 ด้วย”
รัฐบาลไทย-ข่าวทำเนียบรัฐบาล-บีโอไอปรับโหมดรับสถานการณ์โควิด-19 แนะผู้ประกอบการใช้ e-Services ทุกการติดต่อสำนักงาน
วันอังคารที่ 5 มกราคม 2564
บีโอไอปรับโหมดรับสถานการณ์โควิด-19 แนะผู้ประกอบการใช้ e-Services ทุกการติดต่อสํานักงาน
บีโอไอรับมือสถานการณ์การระบาดของโควิด-19 ในปี 2564 แนะนําผู้ประกอบการที่ต้องการจะติดต่อกับสํานักงานให้ใช้ระบบ e-Services แทน เช่น e-Submission ระบบการส่งจดหมาย/เอกสารแบบออนไลน์ e-Investment ระบบการยื่นขอรับการส่งเสริมแบบออนไลน์
บีโอไอปรับโหมดรับสถานการณ์โควิด-19
แนะผู้ประกอบการใช้e-Servicesทุกการติดต่อสํานักงาน
บีโอไอรับมือสถานการณ์การระบาดของโควิด-19ในปี2564แนะนําผู้ประกอบการที่ต้องการจะติดต่อกับสํานักงานให้ใช้ระบบe-Servicesแทน เช่นe-Submissionระบบการส่งจดหมาย/เอกสารแบบออนไลน์e-Investmentระบบการยื่นขอรับการส่งเสริมแบบออนไลน์ พร้อมเปิดทุกช่องทางติดต่อผ่านสื่อสมัยใหม่รับยุคNew Normal
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ)เปิดเผยว่า เพื่อเป็นการดําเนินการให้สอดรับกับนโยบายรัฐบาลในการวางแนวทางปฏิบัติด้านมาตรการป้องกันการแพร่ระบาดของไวรัสโควิด-19ในปี2564นี้ ผู้ประกอบการสามารถยื่นหนังสือ จดหมาย เอกสารต่างๆ ผ่านระบบe-Submission(ระบบรับหนังสือออนไลน์) ผ่านhttps://doc.boi.go.thซึ่งเป็นส่วนหนึ่งด้านบริการผ่านระบบอิเล็กทรอนิกส์ (e-Services) ของบีโอไอ พร้อมทั้งยังเปิดบริการCall Centerหมายเลข0 2553 8111ตั้งแต่วันที่5มกราคม2564เพื่ออํานวยความสะดวกให้กับผู้ประกอบการไม่ต้องเดินทางมายังสํานักงาน และยังมีส่วนช่วยป้องกันการแพร่ระบาดของโควิด-19ในขณะนี้
สําหรับระบบการยื่นเอกสารออนไลน์นี้รวมไปถึงการยื่นเอกสารต่อสํานักงานบีโอไอในภูมิภาคทั้ง7แห่งด้วย ได้แก่ จังหวัดเชียงใหม่ พิษณุโลก ขอนแก่น นครราชสีมา ชลบุรี สงขลา และสุราษฎร์ธานี โดยเริ่มใช้มาตั้งแต่ต้นปี2563นอกจากนี้ ยังมีบริการด้านระบบอิเล็กทรอนิกส์อื่นๆ ที่สามารถดําเนินการได้ เช่นe-Investmentระบบยื่นคําขอรับการส่งเสริมการลงทุนe-Taxระบบยื่นขอใช้สิทธิประโยชน์ด้านภาษีเงินได้นิติบุคคลRMTSระบบยื่นขอใช้สิทธิประโยชน์ด้านวัตถุดิบEMTระบบขอใช้สิทธิประโยชน์ด้านเครื่องจักร เป็นต้น
ทั้งนี้ ผู้ประกอบการยังสามารถติดต่อบีโอไอผ่านช่องทางสื่อสารต่างๆ ทั้งทางโทรศัพท์ อีเมล โซเชียลมีเดีย เว็บไซต์ รวมถึงการให้บริการผ่านระบบการประชุมออนไลน์อีกด้วย
************************************************
รัฐบาลไทย-ข่าวทำเนียบรัฐบาล-กระทรวงยุติธรรม ร่วมกับ สำนักงาน ก.พ.ร. และสำนักงานพัฒนารัฐบาลดิจิทัล (องค์การมหาชน) หารือแนวทางการพัฒนางานบริการ e-Service และงานบริการ สำหรับให้บริการผ่านระบบ Citizen Portal
วันอังคารที่ 5 มกราคม 2564
กระทรวงยุติธรรม ร่วมกับ สํานักงาน ก.พ.ร. และสํานักงานพัฒนารัฐบาลดิจิทัล (องค์การมหาชน) หารือแนวทางการพัฒนางานบริการ e-Service และงานบริการ สําหรับให้บริการผ่านระบบ Citizen Portal
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมหารือ การพัฒนางานบริการ e-Service และงานบริการ สําหรับให้บริการบนระบบ Citizen Portal ปีงบประมาณ พ.ศ. ๒๕๖๔
ในวันอังคารที่ ๕ ธันวาคม ๒๕๖๔ เวลา ๑๐.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมหารือ การพัฒนางานบริการ e-Service
และงานบริการ สําหรับให้บริการบนระบบ Citizen Portal ปีงบประมาณ พ.ศ. ๒๕๖๔
ผ่านการประชุมทางไกล video conference โดยมีผู้บริหารจากสํานักงาน ก.พ.ร.
สํานักงานพัฒนารัฐบาลดิจิทัล (องค์การมหาชน) และเจ้าหน้าที่ที่เกี่ยวข้อง เข้าร่วมการประชุมหารือดังกล่าว
เพื่อรับทราบภาพรวมการดําเนินงาน ระบบศูนย์กลางบริการประชาชนฯ (Citizen Portal)
แนวทางการพัฒนางานบริการ e-Service ของหน่วยงาน สําหรับให้บริการ ผ่านระบบ Citizen Portal
ซึ่งเป็นระบบศูนย์กลางในการบริการประชาชนในการติดต่อราชการแบบเบ็ดเสร็จครบวงจร
โดยมีการดําเนินงานร่วมกันระหว่างสํานักงาน ก.พ.ร. และสํานักงานพัฒนารัฐบาลดิจิทัล (องค์การมหาชน)
เพื่อพัฒนาปรับปรุงการให้บริการของภาครัฐให้มีประสิทธิภาพ
สามารถอํานวยความสะดวกในการให้บริการประชาชน
รวมทั้งยกระดับการให้บริการและการให้ข้อมูลภาครัฐที่ครบถ้วน
ถูกต้อง และมีความทันสมัย นอกจากนี้ที่ประชุมได้หารือเพื่อกําหนดแนวทาง
และแผนการดําเนินการในการพัฒนางานบริการร่วมกันในระยะต่อไป
รัฐบาลไทย-ข่าวทำเนียบรัฐบาล-ยุติธรรม ขับเคลื่อนการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2019
วันอังคารที่ 5 มกราคม 2564
ยุติธรรม ขับเคลื่อนการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2019
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2919 ครั้งที่ ๑/๒๕๖๔ ผ่านการประชุมทางไกลผ่านจอภาพ (Video Conference)
ในวันอังคารที่ ๕ มกราคม ๒๕๖๔ เวลา ๑๓.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการปฏิรูปกฎหมายเพื่อฟื้นฟูเศรษฐกิจหลังการแพร่ระบาดไวรัสโคโรนา 2919 ครั้งที่ ๑/๒๕๖๔ ผ่านการประชุมทางไกลผ่านจอภาพ (Video Conference) โดยมีผู้แทนจากหน่วยงานที่เกี่ยวข้อง อาทิ กรมบังคับคดี คณะนิติศาสตร์ จุฬาลงกรณ์มหวิทยาลัย สํานักงานสภาพัฒนาเศรษฐกิจและสังคมแห่งชาติ สํานักงานคณะกรรมการนโยบายรัฐวิสาหกิจ สํานักงานเศรษฐกิจการคลัง ธนาคารแห่งประเทศไทย ตลอดจนเจ้าหน้าที่ที่เกี่ยวข้อง เข้าร่วมการประชุม เพื่อร่วมกันพิจารณาประเด็นด้านกฎหมายในระยะเร่งด่วน รวมทั้งรับฟังข้อเสนอแนะด้านการปฏิรูปกฎหมายเพื่อส่งเสริมและสนับสนุนการฟื้นฟูเศรษฐกิจภายหลังภาวะวิกฤตการณ์การแพร่ระบาดไวรัสโคโรนา 2019 ของคณะอนุกรรมการฯ
รัฐบาลไทย-ข่าวทำเนียบรัฐบาล-กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลแห่งเกียรติยศของอุตสาหกรรมไทย
วันอังคารที่ 5 มกราคม 2564
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก "รางวัลแห่งเกียรติยศของอุตสาหกรรมไทย
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก
"รางวัลแห่งเกียรติยศของอุตสาหกรรมไทย
กระทรวงอุตสาหกรรม ขอเชิญผู้ประกอบการอุตสาหกรรมสมัครเข้ารับการคัดเลือก
"รางวัลแห่งเกียรติยศของอุตสาหกรรมไทย
The Prime Minister's Industry Award 2021"
สมัครตั้งแต่บัดนี้ - 28 กุมภาพันธ์ 2564 โดย
คณะกรรมการจะพิจารณาคัดเลือกเดือนมกราคม - พฤษภาคม 2564
ประกาศผลและมอบรางวัลเดือนสิงหาคม 2564
สามารถดูรายละเอียดเพิ่มเติมโดยสแกน QR Code หรือ สอบถามได้ที่ สํานักงานมาตรฐานผลิตภัณฑ์อุตสาหกรรม โทรศัพท์ 0 2202 3429 , 0 2202 3518 และสํานักงานอุตสาหกรรมจังหวัดทั่วประเทศ http://www.industry.go.th/industry_award/
รัฐบาลไทย-ข่าวทำเนียบรัฐบาล-อย.แจงการขึ้นทะเบียนวัคซีนโควิด 19 ไม่ล่าช้า
วันเสาร์ที่ 23 มกราคม 2564
อย.แจงการขึ้นทะเบียนวัคซีนโควิด 19 ไม่ล่าช้า
สํานักงานคณะกรรมการอาหารและยา ยืนยันการขึ้นทะเบียนวัคซีนโควิด 19 ยึดหลักความปลอดภัย คุณภาพมาตรฐาน มีประสิทธิผล การขึ้นทะเบียนไม่ล่าช้า อํานวยความสะดวกเต็มที่ เอกสารต้องครบถ้วนเพราะเป็นผลิตภัณฑ์ที่เกี่ยวข้องกับชีวิตของประชาชน
สํานักงานคณะกรรมการอาหารและยา ยืนยันการขึ้นทะเบียนวัคซีนโควิด 19 ยึดหลักความปลอดภัย คุณภาพมาตรฐาน มีประสิทธิผล การขึ้นทะเบียนไม่ล่าช้า อํานวยความสะดวกเต็มที่ เอกสารต้องครบถ้วนเพราะเป็นผลิตภัณฑ์ที่เกี่ยวข้องกับชีวิตของประชาชน
นายแพทย์สุรโชค ต่างวิวัฒน์ รองเลขาธิการคณะกรรมการอาหารและยา (อย.) ให้สัมภาษณ์ว่า สํานักงานคณะกรรมการอาหารและยา (อย.) ได้อํานวยความสะดวกในการขึ้นทะเบียนวัคซีนโควิด 19 อย่างเต็มที่ ได้ระดมสรรพกําลังทั้งผู้เชี่ยวชาญภายในและภายนอกมาร่วมพิจารณา เพื่อให้สามารถอนุมัติวัคซีนได้โดยเร็วที่สุด ยึดหลักว่าต้องเป็นวัคซีนที่มีความปลอดภัย มีคุณภาพมาตรฐาน และมีประสิทธิผล ไม่สามารถผ่อนคลายกฎเกณฑ์หรือลดหย่อนการกํากับดูแล เนื่องจากเป็นผลิตภัณฑ์ที่เกี่ยวข้องกับชีวิตของประชาชน
สําหรับวัคซีนโควิด 19 ของบริษัท แอสตร้าเซนเนก้า อย. ได้รับเอกสารการขอขึ้นทะเบียน ในวันที่ 22 ธันวาคม 2563 และได้จัดส่งเอกสารให้ผู้เชี่ยวชาญประเมิน ทั้งด้านคุณภาพ ความปลอดภัย และประสิทธิผลของวัคซีน จนมีการอนุมัติให้ขึ้นทะเบียนวัคซีนโควิด 19 ของแอสตร้าเซนเนก้า เมื่อวันที่ 20 มกราคม 2564 รวมเวลาการพิจารณาประมาณ 1 เดือน ซึ่งวัคซีนที่ อย. รับขึ้นทะเบียนเป็นวัคซีนที่ได้รับอนุญาตให้ใช้ในภาวะฉุกเฉินที่จะต้องมีระบบการกํากับติดตาม เฝ้าระวังความปลอดภัยจากการใช้อย่างต่อเนื่อง
นายแพทย์สุรโชคกล่าวต่อว่า ขณะนี้มีผู้มายื่นขออนุมัติวัคซีนโควิด 19 จาก อย. จํานวน 2 บริษัท ได้แก่ บริษัท แอสตร้าเซนเนก้า (ประเทศไทย) จํากัด และบริษัท ซิโนแวค ไบโอเทค จํากัด โดยมีองค์การเภสัชกรรมเป็นผู้มายื่นขอ ซึ่ง อย. รอเอกสารเพิ่มเติมให้ครบถ้วน ยืนยันว่าไม่ปิดกั้นบริษัทใดมายื่นขออนุญาตและพร้อมให้คําปรึกษาหรือตอบข้อสงสัย เพื่ออํานวยความสะดวกในการขออนุญาตอย่างเต็มที่
ด้านนายแพทย์วิฑูรย์ ด่านวิบูลย์ ผู้อํานวยการองค์การเภสัชกรรม กล่าวว่า ด้านการจัดซื้อวัคซีนโควิด 19 จํานวน 2 ล้านโดส จากบริษัทซิโนแวค ประเทศจีน (Sinovac Biotech Limited, People’s Republic of China) ซึ่งองค์การฯ ดําเนินการตามที่ได้มอบหมายจากกระทรวงสาธารณสุข ขณะนี้ได้แจ้งยื่นขออนุญาตขึ้นทะเบียนจากสํานักงานคณะกรรมการอาหารและยาไปแล้ว อยู่ระหว่างการประสานรวบรวมข้อมูลประกอบการยื่นขอขึ้นทะเบียนเพิ่มเติม โดยการดําเนินการนี้องค์การฯ จะทําหน้าที่จัดซื้อตามจํานวนที่กรมควบคุมโรคแจ้งความต้องการมาเพื่อนําไปฉีดตามแผนการจัดสรรของประเทศ
“การจัดหาวัคซีนป้องกันโควิด 19 นี้ ต้องดําเนินการอย่างรอบคอบและแข่งกับเวลา ภายใต้สถานการณ์มีความต้องการใช้ทั่วโลก อีกทั้งวัคซีนที่มีอยู่เพิ่งเสร็จจากงานวิจัยเข้าสู่กระบวนการผลิตของแต่ละบริษัท และทั่วโลกมีความต้องการใช้สูง ทราบมาว่าขณะนี้ มีบริษัทเอกชนรายอื่นที่ได้ขอขึ้นทะเบียนวัคซีนจากผู้ผลิตประเทศจีนเช่นเดียวกัน” นายแพทย์วิฑูรย์ กล่าว
************************************* 23 มกราคม 2564